Publication: Magyar Közlöny
Issue: MK-2011-56 (Year: 2011, Number: 56)
Era: contemporary
Section: 3. melléklet a 26/2011. (V. 27.) NEFMI rendelethez
Paragraph Index: 1064

6. Szakmai gyakorlat Szakképzés 1/11. Cél: A szakmai elméleti ismeretek elsajátításában olyan ismeretanyagot nyújtani, és megtanítani, amelyek nélkülözhetetlenek a szövés gyakorlati munkafolyamatai során, az adott feladatok közvetlen elvégzéséhez. Az átfogó elméleti szakismereteket olyan szinten megismertetni, amelyek alapot jelentenek a különböző karakterű, funkciójú és szövéstechnikájú darabok gyakorlati megoldásaihoz. Feladat: A tanuló egyéni képességeihez mérten a szövött-tárgy készítő szakma minél teljesebb elméleti és gyakorlati megismerése. Az előírt szakmai követelmények megfelelő gyakorlati alkalmazása. Korszerű szakmai alapműveltség és hasznosítható szaktudás elsajátítása és megalapozása, ami az életvitelét jobbá teszi, és a szabadidő hasznos eltöltését támogatja. Szakmaszeretetre, hivatástudatra, és minél nagyobb önállóságra nevelés. Esztétikai érzék és a népművészet iránti érdeklődésének fejlesztése. Követelmény: Ismerje fel a szövésben szükséges nyersanyagfajtákat, az anyag színeit, milyenségét. Ismerje a fonásmódokat. Ismerje meg a szövőszékek fajtáit, a szövőszék részeit, működésüket és a felvetés módját. Ismerje és alkalmazza a szövésmintákat. Tudjon harmonikus szín és minta-változatokat készíteni. Tanuljon meg önállóan szőni, használati termékeket készíteni. Ismerje meg a szövésterméket, és annak alkalmazási módját. Sajátítsa el az alapvető népművészeti ismereteket. Legyen tudatában az alapvető higiéniai és balesetvédelmi előírásoknak. Értékelés: Tanév végén érdemjeggyel, félévente szöveges tájékoztatással. A szakma tanulásáról Vizsga Bizonyítványt az oktató intézmény ad. Szakmai tantárgyi vizsgát az arra alkalmasak a kijelölt helyen tehetnek.

Source: https://magyarkozlony.hu/hivatalos-lapok/a470bc8f9782a5344df9518501b2901850e5655a/dokumentumok/e6f8fc470d5b09eaafee1c83fa78c984488ca620/letoltes